田一甲

田一甲（），字承之，號钟衡，晚號無無居士，四川重庆府忠州人，明朝政治人物。

 生平 
萬曆二十八年（1600年）庚子科四川鄉試第四十名舉人，万历二十九年（1601年）聯捷辛丑科進士《萬曆二十九年辛丑科進士履歷便覽》：田一甲，鍾衡，詩三房，戊寅十月初七日生。忠州人，庚子四十名，会一百六十八名，三甲五十二名。都察院政，授高安知縣，己酉升南兵部武选司主事，庚戌考選，壬子授河南道御史，巡京通二仓，丁憂，戊午補原职，宣大巡按，庚申升陕西付使，患病。，初授江西高安县知县《高安县志》，三十七年擢升南京兵部武选司主事，三十八年考選，四十年改任河南道監察御史，十月奉命巡视京通二仓《明神宗显皇帝实录卷之五百》：万历四十年十月丙戌，命御史吕图南往浙江、薛贞往苏松、王九叙往淮扬、钱春往湖广、周应期往广东、潘浚往贵州、龙遇奇往陕西、吉人往甘肃、吴允中往宣大，各巡按。徐缙芳往两淮、潘之祥往长芦、杨鹤往两浙、杨州鹤往河东，各巡盐。李徵仪巡视两关、潘汝祯巡视屯田、田一甲巡视京通二仓、张铨巡漕。，丁憂歸。四十六年起補原职，六月巡按宣大《明神宗显皇帝实录卷之五百七十一》：万历四十六年六月，差原任河南道御史田一甲巡按宣大，原任湖广道御史房壮丽起河南道，管大计。，四十八年升陕西按察司副使。天啓五年（1625年）致仕《明熹宗悊皇帝实录卷之六十》：天启五年六月，原任河南道御史升陕西按察司副使致仕田一甲疏陈臣曾有文事武备皆弛疏，侵孙玮，玮门户之护法也，有议论已明，烦嚣宜息。疏参李三才，三才门户之渠魁也。有撒泼铨臣之疏，参涂一榛，一榛门户之飞鹰也。有部臣附邪丑正之疏，参李朴，朴门户之走狗也。至于门户中满腹戈矛，周身鳞甲，无如太常少卿胡忻，臣曾参其买孙丕扬之仆孙，至今犹有遗议。曾参其与朱光祚夤夜相会，大开贿端。又指其骗王元翰之扛，改史学迁之揭。是时臣疏一上，人人皆为臣危，荷 皇祖准忻回籍，然奸邪摈逐于一时，犹恐脱网于万世。今值纂修 实录之候，如忻等最险最横，极贪极鄙，岂容遁于一字之斧钺。伏乞敕下史臣，将臣诸疏采入 实录，庶微臣一叚议论得以剖明。得旨：这所奏事情便著宣付史馆，从实纪载。朱光祚夙与胡忻朋比，纳贿居官，全事粉饰，略无实政，著削了籍。田一甲素称直亮，淹滞已久，该部即拟堪升京堂推用。。

 家族 
曾祖田湘。祖父田億，赠文林郎大理寺評事。父田登年，号小泉，嘉靖三十八年進士，官至大理寺寺正。嫡母李氏，赠孺人；繼母李氏，封孺人；生母浦氏。慈侍下。兄一言、一井（選貢生）、一成。娶李氏。子田华国，字素施，举人，崇禎中官雲南顺宁府通判。

参考文献

Y
Category:忠县人
Category:明朝高安县知县
Category:明朝河南道監察御史
Category:明朝陝西按察司副使